Ο παπατρέχας

Ο παπατρέχας είναι ελληνική κωμική ταινία του 1966, σε παραγωγή Θανάση Βέγγου και σκηνοθεσία Ερρίκου Θαλασσινού. Το σενάριο γράφτηκε από τον Ναπολέοντα Ελευθερίου. 

 Πλοκή 

Ο Πολύδωρος Λαγός (Θανάσης Βέγγος), το γένος Παπατρέχα (γεννηθείς εις Τρεχαλητό Ιωαννίνων), θυρωρός μιας πολυκατοικίας της πρωτεύουσας, τρέχει και δεν φτάνει προκειμένου να εξυπηρετήσει όλους τους ένοικους της πολυκατοικίας για να εξοικονομήσει χρήματα και να παντρέψει τις έξι αδερφές του - τη θρησκευόμενη Μαρία (Ηρώ Κυριακάκη), τη μοντέρνα Ναυσικά (Νίτσα Μαρούδα), την καλλίφωνη μαγείρισσα Τερψιθέα (Σούλη Σαμπάχ), την ωραία Ελένη (Μαρία Σολδάτου), τη μελετηρή Αικατερίνη (Κία Μπόζου), την πολυλογού Αλεξάνδρα (Κατερίνα Γιουλάκη) - και την γεροντοκόρη θεία του, Καλλιόπη (Ταϋγέτη). Ακολουθεί ανελέητο κυνήγι γαμπρών και γάμων με σκοπό να πάρει και αυτός σειρά και να παντρευτεί την καλή του, Χαρίκλεια Ανωγειανάκη (Φραντζέσκα Αλεξάνδρου), της οποίας οι ιδιαίτερα αυστηρών αρχών εννιά αδελφοί από την Κρήτη, πιέζουν τον Πολύδωρο για τον γάμο και τον εκβιάζουν μέσω του Μανώλη (Νίκος Φέρμας), του ενός από αυτούς, ότι θα δώσουν τη Χαρίκλεια σε άλλον.

 Διανομή 
ΗθοποιόςΡόλοςΘανάσης ΒέγγοςΠολύδωρος ΛαγόςΣούλη ΣαμπάχΤερψιθέα Λαγού (η νοικοκυρά)Ηρώ ΚυριακάκηΜαρία Λαγού (η θεούσα)Μαρία ΣολδάτουΕλένη Λαγού (η όμορφη)Κατερίνα ΓιουλάκηΑλεξάνδρα Λαγού (η γλωσσού)Κία ΜπόζουΚατίνα Λαγού (η μελετηρή)Νίτσα ΜαρούδαΝαυσικά "Νάνσυ" Λαγού (η τεντιμπόισα)Ταϋγέτηθεία ΚαλλιόπηΦραντζέσκα ΑλεξάνδρουΧαρίκλεια Ανωγειανάκη (αρραβωνιαστικιά Πολύδωρου)Νίκος ΦέρμαςΜανώλης Ανωγειανάκης (αδελφός Χαρίκλειας)Πέτρος ΠανταζήςΡίνγκο (μηχανικός αυτοκινήτων & σύζυγος Νάνσυς)Σπύρος ΚωνσταντόπουλοςΜικές (κουρέας & σύζυγος Αλεξάνδρας)Τάκης ΜηλιάδηςΑδαμάντιος (μαθηματικός & σύζυγος Κατίνας)Στράτος ΠαχήςΔωρόθεος (ιεροψάλτης & σύζυγος Μαρίας)Κώστας ΜεντήςΑβεσσαλώμ Ελευθερίου (φύλακας αρχαιοτήτων & σύζυγος Τερψιθέας)Μιχάλης ΜπαλήςΠάρης (ανιψιός Τηλέμαχου, σερβιτόρος & σύζυγος Ελένης)Λαυρέντης ΔιανέλλοςΤηλέμαχος (ομογενής από την Κωνσταντινούπολη)Τάκης ΧριστοφορίδηςΚοσμάς (ταχυδρόμος)Μπέλα ΤζέσκαΣμαράγδα (υπηρέτρια)Αθηνά Μερτύρηδις Σκουφοπούλου (ένοικος πολυκατοικίας)Ρένα Πασχαλίδουκα Καλλιακούδα (ένοικος πολυκατοικίας)Μήτση Κωνσταντάρακα Κατσάμπεη (ένοικος πολυκατοικίας & χαρτοπαίχτρα)Χάρης Βέγγοςμικρός Θανασάκης (γιος χαρτοπαίχτρας)Διονυσία Ρώηκα Χασάμπεη (ένοικος πολυκατοικίας)Τάκης Γκιόκαςμικρό αγόριΘεοχάρης Νάκοςθείος Μανώλη (σύζυγος Καλλιόπης)Ξένη ΔράμαληΕλπίδα ("Έλπα", θεία Πολύδωρου από Αμερική)Λουκάς Μυλωνάς75χρονος υποψήφιος γαμπρόςΔημήτρης ΤσουράπηςσκουπιδιάρηςΔημήτρης ΝικολαΐδηςΔημήτρης Νικολαΐδης (ηθοποιός)

 Παραγωγή και παραλειπόμενα 
Η πολυκατοικία των γυρισμάτων βρίσκεται στο Παγκράτι, επί των οδών Υμηττού και Αρρύβου. 

Οι επικίνδυνες σκηνές της ταινίας, στις οποίες ο Πολύδωρος κρέμεται στον αέρα από την ταράτσα της πολυκατοικίας και περνά μέσα από τη τζαμαρία της εισόδου πραγματοποιήθηκαν από τον ίδιο τον Βέγγο, όπως το συνήθιζε, χωρίς τη βοήθεια κασκαντέρ. 

Το 2025, η ταινία έγινε έγχρωμη και προβλήθηκε για πρώτη φορά στο MEGA, το Σάββατο 22 Νοεμβρίου στις 22:10.

 Κυκλοφορία 
Η ταινία κυκλοφόρησε στις κινηματογραφικές αίθουσες στις 28 Φεβρουαρίου 1966. Με 420.339 εισιτήρια, ήρθε στην 8η θέση ανάμεσα σε 101 ελληνικές ταινίες της σαιζόν. Κυκλοφόρησε με τη μορφή DVD στις 21 Απριλίου 2003. 

 Παραπομπές 

 Εξωτερικοί σύνδεσμοι 

 Ο παπατρέχας στο Veggos.gr
 Ο παπατρέχας στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1966
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ερρίκου Θαλασσινού
Κατηγορία:Ταινίες σε σενάριο Ναπολέοντα Ελευθερίου
Κατηγορία:Ταινίες σχετικά με δυσλειτουργικές οικογένειες
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής ΘΒ Ταινίες Γέλιου
Κατηγορία:Ταινίες σε παραγωγή Θανάση Βέγγου
Κατηγορία:Ελληνικές ασπρόμαυρες ταινίες